pythainlp/thai-financial-dataset huggingface dataset:
ฌ. โครงสร้างการจัดการ

[]

- บุคคล - การเงิน - การตลาด - บริหารโครงการ - บริหารทั่วไป - การลงทุน - ธุรการ -
บัญชี - ขาย - ควบคุมการก่อสร้าง - กฎหมาย - วิจัย

- บริการลูกค้า - บริหารสินทรัพย์

คณะกรรมการของบริษัทฯ

บริษัทฯ ประกอบด้วยคณะกรรมการที่ทำหน้าที่ในการบริหารและจัดการบริษัทฯ รวม 3 ชุด ดังนี้คือ

 คณะกรรมการบริษัทฯ ประกอบด้วย

1. นาย เควิน หว่อง คิงชุง ประธานกรรมการ

2. นาย อัง วี กี กรรมการ

3. นาย รัชฎา กฤษดาธานนท์ กรรมการ

4. นาย ตัน ชี เคียง,จอห์น กรรมการ

5. นาง สิรอักษร ศิริสรรพ์ กรรมการ

6. นาย ชู ชิน เต็ก กรรมการ

7. นาง เยียว คา เตียง กรรมการ

8. นาย พิสิษฐ์ วิไลวงษ์ กรรมการบริหาร

9. นาย สุริยันต์ สัตตวัฒนานนท์ กรรมการ

10. นาง สุมาลี โชคดีอนันต์ กรรมการอิสระ

11. นาย ประสิทธิ์ ชินประเสริฐ กรรมการอิสระ

12. นาง สุดา วิศรุตพิชญ์ กรรมการอิสระ

ชื่อและจำนวนกรรมการผู้มีอำนาจลงลายมือชื่อผูกพันบริษัทฯ มีดังนี้

  “นาย เควิน หว่อง คิงชุง, นาย อัง วี กี, นาย ตัน ชี เคียง, จอห์น และ นาย พิสิษฐ์
  วิไลวงษ์ สองในสี่คนนี้ลงลายมือชื่อร่วมกัน และประทับตราสำคัญของบริษัท”

คณะกรรมการบริหาร

  คณะกรรมการบริหาร ประกอบด้วย:

1. นาย อัง วี กี ประธานคณะกรรมการบริหาร

2. นาย รัชฎา กฤษดาธานนท์ สมาชิกคณะกรรมการบริหาร

3. นาย ตัน ชี เคียง,จอห์น สมาชิกคณะกรรมการบริหาร

4. นาย พิสิษฐ์ วิไลวงษ์ สมาชิกคณะกรรมการบริหาร

คณะกรรมการตรวจสอบ

  คณะกรรมการตรวจสอบ ประกอบด้วย:

1. นาง สุมาลี โชคดีอนันต์ ประธานคณะกรรมการตรวจสอบ

2. นาย ประสิทธิ์ ชินประเสริฐ สมาชิกคณะกรรมการตรวจสอบ

3. นาง สุดา วิศรุตพิชญ์ สมาชิกคณะกรรมการตรวจสอบ

การสรรหากรรมการแลผู้บริหาร

แม้ว่าบริษัทฯ จะยังไม่ได้จัดตั้งคณะกรรมการสรรหาเพื่อทำหน้าที่สรรหากรรมการและผู้บริหารก็ตาม
แต่การแต่งตั้งกรรมการของบริษัทฯ ทุกครั้ง ได้ดำเนินการไปตามที่กฎหมายและข้อบังคับของบริษัทฯ
กำหนดทุกประการ

ค่าตอบแทนกรรมการและผู้บริหาร

ค่าตอบแทนกรรมการและผู้บริหารประจำปี 2544 มีดังนี้

ค่าตอบแทนกรรมการทั้งสิ้น 14 คน (รวมกรรมการจำนวน 2 คน ซึ่งได้ลาออกระหว่างปี)
ในรูปของค่าตอบแทนกรรมการ รวมเป็นเงินทั้งสิ้น 3 ล้านบาท

ค่าตอบแทนผู้บริหารที่สำคัญรวม 8 คน ในรูปของเงินเดือนรวมเป็นเงินทั้งสิ้น 3.9 ล้านบาท
ก. ปัจจัยความเสี่ยง

ความเสี่ยงในด้านการแข่งขัน

สถานการณ์เศรษฐกิจโลกยังคงอยู่ในภาวะที่อ่อนแอ
โดยในส่วนของประเทศไทยมีอัตราการเพิ่มของผลิตภัณฑ์มวลรวมประชาชาติ 1.8% ในปี 2544
(ลดลงจาก 4.3% ในปี 2543) ส่วนปี
2545ธนาคารแห่งประเทศไทยประมาณการณ์ว่าผลิตภัณฑ์มวลรวมประชาชาติจะอยู่ระหว่าง 2% -3%

อัตราค่าเช่าสำนักงานในเขตกรุงเทพฯ ซึ่งยังคงถูกที่สุดในบรรดากลุ่มเมืองหลัก 20
แห่งของประเทศต่าง ๆ ในเอเชีย
เป็นปัจจัยสำคัญประการหนึ่งในการดึงดูดความสนใจจากบริษัทในภูมิภาคและบริษัทข้ามชาติซึ่งต้องการที่จะลดค่าใช้จ่าย
อัตราค่าเช่าเฉลี่ยของพื้นที่สำนักงานในใจกลางเมืองเพิ่มขึ้นกว่าปีที่ผ่านมาเล็กน้อย
และคาดว่าจะคงอยู่ในสถานะเช่นเดียวกันในปีนี้
และโดยที่มีผู้เช่าจำนวนมากต้องการยกระดับไปใช้พื้นที่สำนักงานเกรด A
ซึ่งจะก่อให้เกิดการแข่งขันที่มากยิ่งขึ้นกับพื้นที่สำนักงานในเกรดอื่นๆ
ส่งผลกระทบต่ออัตราการเช่าและอัตราค่าเช่าของไฟว์สตาร์-ในระยะสั้น
ดังนั้นจึงจำเป็นที่จะต้องมีการกำหนดแนวทางใหม่ๆในการรักษาความสามารถในการแข่งขัน
เพื่อรักษาลูกค้าเดิมและดึงดูดลูกค้าใหม่

อย่างไรก็ตาม คาดว่าอัตราพื้นที่เช่าและอัตราค่าเช่าจะเพิ่มขึ้นในปีต่อ ๆ ไป
เมื่อสภาพเศรษฐกิจปรับไปในทิศทางที่ดีขึ้น

แม้ว่าเหตุการณ์วันที่ 11 กันยายน
และสถานการณ์ที่รุนแรงในตะวันออกกกลางได้ก่อให้เกิดความไม่แน่นอนขึ้น
แต่ตลาดที่อยู่อาศัยของไทยยังคงได้รับการสนับสนุนจากความสนใจซื้อที่เข้มแข็งของผู้ที่กำลังมองหาบ้านเป็นของตนเอง
โดยเฉพาะบ้านพร้อมที่ดินซึ่งคาดว่าจะเป็นที่ต้องการต่อไป
จากเหตุผลดังกล่าวไฟว์สตาร์จึงจะเริ่มงานพัฒนาโครงการบ้านเพื่อการอยู่อาศัยโครงการแรกของบริษัทในช่วงไตรมาสที่
2 ของปี 2545

ความเสี่ยงในด้านการเงิน

จากการที่เศรษฐกิจของประเทศไทยอยู่ในแนวทางของการฟื้นตัว
และในส่วนของไฟว์สตาร์ซึ่งไม่มีภาระหนี้และมีเงินสดส่วนเกิน
จะทำให้บริษัทอยู่ในสถานะที่ดีในการปฏิบัติตามแผนทางธุรกิจที่วางไว้

ไฟว์สตาร์ยังได้วางแผนในการหาเงินลงทุนเพิ่มเติมจากสถาบันการเงิน
เพื่อนำมาใช้ในการซื้อที่ดินและพัฒนาโครงการในอนาคตอีกด้วย
ซึ่งจากสถานการณ์ทางเศรษฐกิจที่ดีขึ้นทำให้ธนาคารและสถาบันการเงินต่าง ๆ
พร้อมที่จะให้การสนับสนุนทางการเงินมากกว่าที่ผ่านมา

วิกฤตการณ์ทางเศรษฐกิจในปี 2540
ได้แสดงให้เห็นว่าบริษัทพัฒนาอสังหาริมทรัพย์ที่ประสบความสำเร็จในวันนี้นั้น
คือบริษัทที่มีความสามารถในการหาทุนเพื่อนำมาใช้ในการปฏิบัติตามแผนการประกอบธุรกิจของตน
และบริษัทที่มีความเข้มแข็งทางการเงินจะสามารถใช้โอกาสในการลงทุน และสามารถขยายตัวได้
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเข้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายทรงศักดิ์ ธรรมอภิรักษ์ หัวหน้าฝ่ายบัญชีและการเงิน ของบริษัทฯ
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายทรงศักดิ์
ธรรมอภิรักษ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1) นายเควิน หว่อง คิงชุง ประธานกรรมการ
......................................

2) นายอัง วี กี กรรมการ ......................................

3) นายตัน ชี เคียง,จอห์น กรรมการ ......................................

4) นายพิสิษฐ์ วิไลวงษ์ กรรมการบริหาร .....................................

ผู้รับมอบอำนาจ

นายทรงศักดิ์ ธรรมอภิรักษ์
หัวหน้าฝ่ายบัญชีและการเงิน....................................
ส่วนที่ 1

ข้อมูลสรุป

บริษัท ไฟว์สตาร์ พร็อพเพอร์ตี้ จำกัด (มหาชน) ประกอบธุรกิจพัฒนาอสังหาริมทรัพย์
มีทุนจดทะเบียนและทุนชำระแล้วทั้งสิ้น 2,200 ล้านบาท แบ่งออกเป็นหุ้นสามัญจำนวน 220 ล้านหุ้น
มูลค่าหุ้นละ 10 บาท

ในเดือนมีนาคม 2543 บริษัท ไฟว์สตาร์ พร็อพเพอร์ตี้ จำกัด (มหาชน) (“ไฟว์สตาร์”)
และบริษัทย่อย ได้เข้าทำสัญญาปรับโครงสร้างหนี้กับสถาบันการเงินหลายแห่ง
เพื่อทำความตกลงในเรื่องการชำระหนี้และดอกเบี้ยค้างชำระ นอกจากนี้
ไฟว์สตาร์ยังได้เพิ่มทุนจดทะเบียนโดยการออกหุ้นสามัญเพิ่มทุนและจัดสรรให้กับผู้ถือหุ้นปัจจุบันและผู้ลงทุนโดยเฉพาะเจาะจง
โดยเงินบางส่วนที่ได้รับจากการเพิ่มทุนดังกล่าวได้นำไปใช้เพื่อการชำระหนี้เงินกู้และดอกเบี้ยค้างชำระตามสัญญาปรับโครงสร้างหนี้
และจากการปรับโครงสร้างการถือหุ้นดังกล่าว บริษัท เคปเปล แลนด์ จำกัด (“เคปเปล แลนด์”)
ได้เข้ามาเป็นผู้ถือหุ้นรายใหญ่ของของไฟว์สตาร์ โดยมีอัตราส่วนการถือหุ้นร้อยละ 45.45

ณ วันที่ 31 ธันวาคม 2544 ไฟว์สตาร์อยู่ในสถานะที่ไม่มีภาระหนี้และมีเงินสดส่วนเกินจำนวน 311
ล้านบาท โดยมีเคปเปล แลนด์
ซึ่งเป็นบริษัทพัฒนาอสังหาริมทรัพย์ที่ใหญ่ที่สุดบริษัทหนึ่งที่จดทะเบียนอยู่ในตลาดหลักทรัพย์ของประเทศสิงคโปร์
นำมาซึ่งทีมบริหารที่เข้มแข็งและเชี่ยวชาญเพื่อเสริมสร้างความเข้มแข็งให้กับบริษัทฯ
เพื่อการก้าวไปในอนาคต

ด้วยกลยุทธ์การบริหารจัดการเพื่อแปลงมูลค่าของทรัพย์สินให้ก่อประโยชน์เพิ่มขึ้น ไฟว์สตาร์ได้ขาย
“นานาใต้ แมนชั่น” ซึ่งเป็นเซอร์วิส อพาร์ทเมนท์ เมื่อปลายเดือนธันวาคม 2544 ในราคา 145
ล้านบาท สำหรับธุรกิจ หินแกรนิตซึ่งถือว่าไม่ใช่ธุรกิจหลักนั้น
ได้มีการจำหน่ายสินทรัพย์บางส่วนในช่วงต้นปี 2545

สำหรับก้าวต่อไปนั้น ไฟว์สตาร์จะมุ่งเน้นในอสังหาริมทรัพย์เพื่อการขาย
โดยได้เข้าทำสัญญาผ่านบริษัทแห่งหนึ่งจะซื้อจะขายที่ดินทางด้านตะวันออกของกรุงเทพมหานคร
เพื่อพัฒนาเป็นโครงการบ้านเพื่ออยู่อาศัย นอกจากนี้
ยังมีที่ดินที่มีศักยภาพอยู่ในระหว่างการพิจารณาเพื่อใช้พัฒนาโครงการอื่นๆและโครงการในอนาคตอีกด้วย

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
ช. ข้อพิพาททางกฎหมาย

ในปี 2544 บริษัทฯ
ไม่มีข้อพิพาททางกฎหมายอันมีนัยสำคัญซึ่งมีผลกระทบต่อทรัพย์สินหรือผลประกอบการของบริษัทฯ
หรือเป็นข้อพิพาทที่มิได้เกิดขึ้นจากการประกอบธุรกิจโดยปกติของบริษัทฯ และบริษัทย่อย
แบบแสดงรายการข้อมูลประจำปี

สิ้นสุดวันที่ 13 ธันวาคม 2544

บริษัท ไฟว์สตาร์ พร็อพเพอร์ตี้ จำกัด (มหาชน)

สารบัญ

หน้า

ส่วนที่ 1 ข้อมูลสรุป 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 5

4.  การวิจัยและพัฒนา 8

5.  ทรัพย์สินที่ใช้ในการประกอบธุรกิจ 8

6.  แนวทางในอนาคต 10

7.  ข้อพิพาททางกฎหมาย 10

8.  โครงสร้างเงินทุน 11

9.  โครงสร้างการจัดการ 12

10. การควบคุมภายใน 14

11. รายการธุรกิจกับกิจการที่เกี่ยวข้องกัน 14

12. ฐานะการเงินและผลการดำเนินงาน 15

13. ข้อมูลอื่นที่เกี่ยวข้อง 16

ส่วนที่ 3 การรับรองความถูกต้องของข้อมูล 17

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 18

เอกสารแนบ 2 รายละเอียดแสดงฐานะกรรมการบริษัทฯ และบริษัทย่อย 19

เอกสารแนบ 3 อื่น ๆ 20
ข. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

ไฟว์สตาร์ ก่อตั้งเมื่อปี 2532 และเข้าเป็นบริษัทจดทะเบียนในตลาดหลักทรัพย์แห่งประเทศไทย
เมื่อเดือนมกราคม 2536
หลังจากผ่านความเปลี่ยนแปลงหลายประการในช่วงที่ผ่านมาจนกระทั่งเมื่อเดือนมีนาคม 2543
บริษัทได้เพิ่มทุนจดทะเบียนจาก 510 ล้านบาทเป็น 2,200 ล้านบาท
โดยการออกหุ้นสามัญเพิ่มทุนและ จัดสรรให้กับผู้ถือหุ้นเดิมและผู้ลงทุนโดยเฉพาะเจาะจง
ซึ่งผลจากการปรับโครงสร้างดังกล่าวทำให้เคปเปล แลนด์ เข้ามาเป็นผู้ถือหุ้นรายใหญ่ของบริษัทฯ
ในอัตราร้อยละ 45.45

ไฟว์สตาร์ไม่ใช่เป็นเพียงบริษัทที่ไม่มีภาระหนี้เท่านั้น แต่ยังมีเงินสดส่วนเกินจำนวน 311 ล้านบาท
ซึ่งเป็นผลมาจากการเพิ่มทุนจดทะเบียน
และการประสบความสำเร็จจากการจำหน่ายทรัพย์สินบางส่วนออกไป

ภาพรวมการประกอบธุรกิจของกลุ่มบริษัทฯ

ธุรกิจหลักของกลุ่มบริษัทฯ คือธุรกิจพัฒนาอสังหาริมทรัพย์ โดยเป็นการดำเนินการในนามบริษัท
ไฟว์สตาร์ พร็อพเพอร์ตี้ จำกัด (มหาชน) และบริษัทย่อย
ไฟว์สตาร์ดำเนินกิจการให้เช่าพื้นที่และให้บริการอื่นในอาคารชุดสำนักงาน บริษัท โกลด์สตาร์
พร็อพเพอร์ตี้ จำกัด ซึ่งเป็นบริษัทย่อยแห่งหนึ่งของบริษัทฯ
ดำเนินกิจการขายกรรมสิทธิ์ห้องชุดในอาคารชุดพักอาศัย
นอกจากนี้ยังมีธุรกิจหินแกรนิตซึ่งดำเนินงานภายใต้บริษัท ไทย-คามิ จำกัด ซึ่งได้หยุดดำเนินกิจการ
โดยได้มีการขายเครื่องจักรผลิตหินแกรนิต และให้เช่าที่ดินและโรงงานแก่บริษัทหนึ่งเป็นเวลา 5 ปี

[]

โครงสร้างรายได้ของบริษัทฯ และบริษัทย่อย สามารถแสดงได้ดังนี้

  ------------------- ------------- ---------- ---------- -------- ------- -------- -------- --------
  สายการผลิต/กลุ่มธุรกิจ   ดำเนินการโดย   % การถือหุ้น  รายได้                                         
                                               (ล้านบาท)                                      

                                    โดยบริษัทฯ   2542       %        2543    %        2544     %

  เช่า & บริการ         บริษัทฯ                    55.46      50.69    60.26   71.19    59.32    57.87

  ขายหินแกรนิต          ไทย-คามิ       100 %      21.87      19.99    15.39   18.18    5.07     4.95

  ขายกรรมสิทธิ์ห้องชุด     โกลด์สตาร์      100 %      23.18      21.19    3.51    4.14     20.32    19.82

  อื่น ๆ                                         8.89       8.13     5.49    6.49     17.80    17.36

  รวม                                          109.40     100.00   84.65   100.00   102.50   100.00
  ------------------- ------------- ---------- ---------- -------- ------- -------- -------- --------

ทั้งนี้
รายละเอียดของโครงสร้างรายได้ตามตารางข้างต้นได้มีการแสดงรายละเอียดไว้ในหมายเหตุประกอบงบการเงินข้อ
25 ของผู้สอบบัญชีของบริษัทฯ แล้ว
ง. การวิจัยและพัฒนา

จากเป้าหมายในการที่จะเป็นหนึ่งในผู้นำในธุรกิจพัฒนาอสังหาริมทรัพย์ บริษัทฯ
จึงได้ให้ความสนใจเป็นพิเศษกับการวิเคราะห์ตลาดทั้งในระดับมหภาคและจุลภาคก่อนที่จะเริ่มโครงการใหม่ใดๆ
โดยหน่วยพัฒนาธุรกิจจะทำงานร่วมกับหน่วยการตลาดและหน่วยบริหารโครงการในการศึกษา วิจัย
และประเมินการลงทุนที่มีศักยภาพใด ๆ
ฉ. โครงการในอนาคต

การไม่มีภาระหนี้ และมีเงินสดในมือจำนวน 311 ล้านบาท ทำให้ไฟว์สตาร์
วางเป้าหมายใหม่ในการเป็นบริษัทพัฒนาอสังหาริมทรัพย์ชั้นนำ
และดำเนินการในแผนการพัฒนาซึ่งเน้นที่อสังหาริมทรัพย์เพื่อการขาย
โดยเฉพาะโครงการบ้านเพื่อการอยู่อาศัยในกรุงเทพมหานคร
ที่จะสามารถสร้างผลกำไรในระยะสั้นและเพิ่มสภาพคล่อง

ไฟว์สตาร์ได้เข้าทำสัญญาโดยผ่านทางบริษัทแห่งหนึ่งจะซื้อจะขายที่ดิน
เพื่อนำมาใช้พัฒนาเป็นโครงการบ้านเพื่อการอยู่อาศัยในราคา 175 ล้านบาท
ทั้งนี้คาดว่าการดำเนินงานเบื้องต้นสำหรับโครงการบ้านเดี่ยว 180 หลัง จะเริ่มได้ก่อนกลางปี
2545 และคาดว่าจะแล้วเสร็จสมบูรณ์ในปี 2548

นอกจากนี้ บริษัทฯ ยังคงหาที่ดินเพื่อใช้ในการพัฒนาโครงการในอนาคตอีกด้วย
โดยที่ดินดังกล่าวจะต้องเป็นที่ดินที่ปราศจากภาระผูกพัน และอยู่ในรัศมี 20
กิโลเมตรจากย่านใจกลางธุรกิจของกรุงเทพมหานคร

บริษัทฯ จะแสวงหาโอกาสในการลงทุนในโครงการอสังหาริมทรัพย์ที่เสร็จสมบูรณ์
เพื่อเป็นแหล่งรายได้ต่อเนื่อง โดยการลงทุนดังกล่าวยังจะทำให้บริษัทฯ
สามารถได้รับผลตอบแทนจากการลงทุนที่ดี เมื่อมูลค่าของสินทรัพย์เพิ่มขึ้น
อสังหาริมทรัพย์ดังกล่าวจะต้องเป็นเกรด A และอยู่ในย่านใจกลางธุรกิจหรือย่านธุรกิจสำคัญ
ฎ. รายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกัน 

บริษัทฯ ได้เข้าทำรายการกับบริษัทย่อยซึ่งส่วนใหญ่เป็นการกู้ยืมและดอกเบี้ยระหว่างกัน
และสัญญาว่าจ้างเป็นที่ปรึกษากับบริษัทที่เกี่ยวข้องกัน
โดยรายการธุรกิจกับกิจการที่เกี่ยวข้องกันดังกล่าวได้ดำเนินการไปตามปกติธุรกิจของบริษัทฯ
และอยู่บนพื้นฐานของราคาที่เหมาะสม รายการธุรกิจกับกิจการที่เกี่ยวข้องกันในปี 2544 ที่ผ่านมา
ได้มีการเปิดเผยไว้ในหมายเหตุประกอบงบการเงิน ข้อ 20 ของผู้สอบบัญชีครบถ้วนแล้ว
ส่วนที่ 2

บริษัทที่ออกหลักทรัพย์

บริษัท ไฟว์สตาร์ พร็อพเพอร์ตี้ จำกัด (มหาชน)

ทะเบียนเลขที่ : บมจ. 442

เครื่องหมายหลักทรัพย์ :FSTAR

ประเภทธุรกิจ : พัฒนาอสังหาริมทรัพย์

ที่ตั้งสำนักงาน : ชั้นที่ 30 อาคารจูเวลเลอรี่ เซ็นเตอร์ เลขที่ 138/108 ถนนนเรศ

  แขวงสี่พระยา เขตบางรัก กรุงเทพมหานคร 10500

  โทร. (66) 22673300 โทรสาร (66) 22673323

ทุนจดทะเบียน : 2,200 ล้านบาท

ทุนชำระแล้ว : 2,200 ล้านบาท

จำนวนหุ้นทั้งหมด : 220 ล้านหุ้น

มูลค่าที่ตราไว้ : 10 บาทต่อหุ้น
เอกสารแนบ 2

2. รายละเอียดแสดงสถานะกรรมการบริษัทฯ และบริษัทย่อย

+-----------------------------+------------+--------+--------+--------+
| รายชื่อกรรมการ                | บริษัทฯ      | บ      |        |        |
|                             |            | ริษัทย่อย |        |        |
+-----------------------------+------------+--------+--------+--------+
|                             |            | ไ      | โก     | ท็อป    |
|                             |            | ทย-คามิ | ลด์สตาร์ |        |
+-----------------------------+------------+--------+--------+--------+
| นายเควิน หว่อง คิงชุง           | X          |        |        |        |
+-----------------------------+------------+--------+--------+--------+
| นายอัง วี กี                   | /          |        |        |        |
+-----------------------------+------------+--------+--------+--------+
| นายรัชฎา กฤษดาธานนท์          | /          |        |        |        |
+-----------------------------+------------+--------+--------+--------+
| นาย ตัน ชี เคียง,จอห์น          | /          | /      | /      | /      |
+-----------------------------+------------+--------+--------+--------+
| นางสิรอักษร ศิริสรรพ์            | /          |        |        |        |
+-----------------------------+------------+--------+--------+--------+
| นายชู ชิน เต็ก                 | /          |        |        |        |
+-----------------------------+------------+--------+--------+--------+
| นางเยียว คา เตียง             | /          |        |        |        |
+-----------------------------+------------+--------+--------+--------+
| นายพิสิษฐ์ วิไลวงษ์              | //         | /      | /      | /      |
+-----------------------------+------------+--------+--------+--------+
| นายสุริยันต์ สัตตวัฒนานนท์         | /          |        |        |        |
+-----------------------------+------------+--------+--------+--------+
| นางสุมาลี โชคดีอนันต์            | /          |        |        |        |
+-----------------------------+------------+--------+--------+--------+
| นายประสิทธิ์ ชินประเสริฐ         | /          |        |        |        |
+-----------------------------+------------+--------+--------+--------+
| นางสุดา วิศรุตพิชญ์              | /          |        |        |        |
+-----------------------------+------------+--------+--------+--------+
| นายมานัส สิทธิโชคธรรม          |            | /      | /      | /      |
+-----------------------------+------------+--------+--------+--------+

หมายเหตุ X = ประธานกรรมการ // = สมาชิกคณะกรรมการบริหาร / = กรรมการ

 ประวัติผู้บริหารและผู้อำนาจควบคุม

มีคุณสมบัติครบถ้วนตามข้อ 17 แห่งประกาศว่าด้วยการขออนุญาตเสนอขายหุ้น
ฐ. ข้อมูลอื่นที่เกี่ยวข้อง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

ชั้นที่ 4, 6-7 อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก คลองเตย กรุงเทพมหานคร 10110

โทร (66) 23591200 โทรสาร (66) 23591259

ผู้สอบบัญชี : บริษัท สำนักงาน เอินส์ท แอนด์ ยัง จำกัด

ชั้นที่ 33 อาคารเลครัชดา ออฟฟิศคอมเพล็กซ์ เลขที่ 193/136-137

ถนนรัชดาภิเษก คลองเตย กรุงเทพมหานคร 10110

โทร (66) 22640777 โทรสาร (66) 22640789
ก. ปัจจัยความเสี่ยง

ความเสี่ยงในด้านการแข่งขัน

ภายหลังจากช่วงหลายปีแห่งการผนึกและควบรวม
บริษัทพัฒนาอสังหาริมทรัพย์ที่ยังเหลืออยู่ได้กลับเข้ามาในตลาดใหม่อีกครั้ง
ซึ่งมีผลทำให้มีการแข่งขันเพิ่มขึ้น อย่างไรก็ตาม การหาเงินทุนสำหรับโครงการจะยังคงไม่ง่ายนัก
ทั้งนี้เพราะธนาคารยังคงมีความระมัดระวังมากในการปล่อยสินเชื่อ

จากการที่กรุงเทพมหานคร เป็นเมืองหนึ่งที่มีค่าครองชีพไม่สูงนักในภูมิภาคเอเชีย
ทำให้ได้รับความสนใจจากบริษัทที่ลงทุนในภูมิภาคและบรรษัทข้ามชาติที่ต้องการจะลดต้นทุน
ปัจจุบันมีผู้เช่าจำนวนมากที่เปลี่ยนไปเช่าพื้นที่สำนักงานเกรด A
ซึ่งส่งผลให้เกิดการแข่งขันที่รุนแรงขึ้นกับเกรดอื่น ๆ

ด้วยเหตุดังกล่าว อัตราค่าเช่าเฉลี่ยสำหรับพื้นที่สำนักงานเกรด A
ในย่านใจกลางธุรกิจจึงเพิ่มขึ้นในปีที่ผ่านมา และคาดว่าจะยังคงที่ในปีนี้ โดยค่าเช่าสำนักงานเกรด
B ลดลงเล็กน้อย ส่งผลให้รายได้จากค่าเช่าของเคปเปล ไทย พร็อพเพอร์ตี้
ในระยะสั้นจะไม่เพิ่มขึ้นอย่างมีนัยสำคัญ

สำหรับตลาดที่อยู่อาศัย ที่แม้ว่าสงครามระหว่างสหรัฐอเมริกาและอิรักจะสร้างความไม่แน่นอนก็ตาม
แต่ความต้องการที่จะซื้อบ้านที่ยังคงมีมากจะยังทำให้ตลาดอสังหาริมทรัพย์
โดยเฉพาะบ้านเดี่ยวจะยังคงมีอยู่ต่อไป ซึ่ง ในสถานการณ์นี้ เคปเปล ไทย พร็อพเพอร์ตี้
จึงได้เริ่มดำเนินโครงการพัฒนาอสังหาริมทรัพย์ในกรุงเทพฯ

เคปเปล ไทย พร็อพเพอร์ตี้ จะติดตามสถานการณ์ของตลาดอย่างใกล้ชิด
เพื่อให้แน่ใจว่าผลิตภัณฑ์ของบริษัทฯ ตรงกับความต้องการของลูกค้า โดยบริษัทฯ
มีเป้าหมายในการจัดหาผลิตภัณฑ์ที่มีคุณภาพดีและแข่งขันได้ในเรื่องของราคา
ซึ่งจะสร้างคุณค่าให้กับผู้ซื้อบ้าน

ความเสี่ยงในด้านการเงิน

ด้วยการที่มีอัตราส่วนหนี้สินต่อทุนที่ต่ำ เคปเปล ไทย พร็อพเพอร์ตี้
จึงมีสถานะทางการเงินที่เข้มแข็งในการที่จะดำเนินการตามแผนธุรกิจ นอกจากที่จะใช้เงินที่มีอยู่แล้ว
บริษัทฯ จะหาเงินทุนจากตลาดการเงินเพื่อใช้ในการซื้อและพัฒนาโครงการ

ภายหลังจากวิกฤติเศรษฐกิจในปี 2540
บริษัทพัฒนาอสังหาริมทรัพย์ที่ประสบความสำเร็จในปัจจุบันคือบริษัทที่สามารถหาแหล่งเงินทุนในการดำเนินการตามแผนธุรกิจได้
โดยบริษัทที่มีพื้นฐานทางการเงินที่ดีจะสามารถสร้างโอกาสในตลาดและขยายกิจการได้
ในขณะที่บริษัทที่มีความอ่อนแอด้านการเงินซึ่งต้องมีการปรับโครงสร้างหนี้และอาจต้องพลาดโอกาสนี้

ความเสี่ยงในการเลือกอสังหาริมทรัพย์

เราเชื่อว่า บริษัทพัฒนาอสังหาริมทรัพย์ที่มีที่ดินสำรองที่ดีจะมีความได้เปรียบบริษัทอื่นที่ไม่มีที่ดินสำรอง
เนื่องจากทำให้สามารถตอบสนองต่อความต้องการของตลาดได้อย่างทันท่วงที
และการจัดการกับต้นทุนค่าที่ดินจะสามารถกระทำได้ง่าย

โดยที่เคปเปล ไทย พร็อพเพอร์ตี้ มุ่งเน้นในการพัฒนาโครงการเพื่อการพักอาศัย
โดยเฉพะบ้านเดี่ยว การหาซื้อที่ดินจึงต้องเพิ่มขึ้นอย่างมาก
เพราะเป็นสิ่งจำเป็นสำหรับการพัฒนาในระยะสั้นและระยะปานกลาง
และการที่มีผู้พัฒนาโครงการแข่งขันกันซื้อที่ดินมากขึ้น ส่งผลให้ราคาของที่ดินเพิ่มขึ้น
และจะทำให้โอกาสในการเลือกที่ดินลดลง
ฉ. โครงการในอนาคต

โครงการบ้านศรีนครินทร์

เฟสแรกของงานพัฒนาที่ดินเพื่อดำเนินการโครงการบ้านเดี่ยวจำนวน 210 หน่วย
และคาดว่างานสาธารณูปโภคจะแล้วเสร็จภายในไตรมาส 3 ของปีนี้
และสามารถเปิดการขายเฟสแรกก่อนสิ้นปีนี้

โครงการบ้านวัชรพล

เฟสแรกของโครงการบ้านวัชรพลซึ่งประกอบด้วยบ้านเดี่ยวจำนวน 150 หลัง
จะเริ่มดำเนินการในช่วงไตรมาสที่ 2 ของปีนี้ และพร้อมที่จะเปิดขายในช่วงต้นปีหน้า

โอกาสในการลงทุนอื่น

นอกเหนือจากกรุงเทพมหานคร บริษัทฯ
ยังประเมินโอกาสในการลงทุนในโครงการพัฒนาอสังหาริมทรัพย์ในเมืองอื่น
เพื่อโอกาสในการขยายตัวต่อไป

นอกจากนั้น บริษัทฯ อยู่ในระหว่างประเมินโอกาสในการใช้กองทุนอสังหาริมทรัพย์และสิทธิเรียกร้อง
ประเภท 4 ซึ่งจะให้ผลตอบแทนที่ดีสำหรับอสังหาริมทรัพย์เพื่อการลงทุน
เนื่องจากการได้ลดอัตราภาษี
ฎ. รายการธุรกิจกับกิจการที่เกี่ยวข้องกัน

บริษัทฯ ได้เข้าทำรายการกับบริษัทย่อยซึ่งส่วนใหญ่เป็นการกู้ยืมและดอกเบี้ยระหว่างกัน
สัญญาว่าจ้างบริหาร
โดยรายการธุรกิจกับกิจการที่เกี่ยวข้องกันดังกล่าวได้ดำเนินการไปตามธุรกิจปกติของบริษัทฯ
และอยู่บนพื้นฐานของราคาที่เหมาะสม รายการธุรกิจกับกิจการที่เกี่ยวข้องกันในปี 2545 ที่ผ่านมา
ได้มีการเปิดเผยไว้ในหมายเหตุประกอบงบการเงิน ข้อ 17 ของผู้สอบบัญชีครบถ้วนแล้ว
แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท เคปเปล ไทย พร็อพเพอร์ตี้ จำกัด (มหาชน)
ช. ข้อพิพาททางกฎหมาย

ในปี 2545 บริษัทฯ
ไม่มีข้อพิพาททางกฎหมายอันมีนัยสำคัญซึ่งมีผลกระทบต่อทรัพย์สินหรือผลประกอบการของบริษัทฯ
หรือเป็นข้อพิพาทที่มิได้เกิดขึ้นจากการประกอบธุรกิจโดยปกติของบริษัทฯ และบริษัทย่อย
เอกสารแนบ 2

2. รายละเอียดแสดงสถานะกรรมการบริษัทฯ และบริษัทย่อย

  ------------------------------ ------------- --------- ---------- ---------
  รายชื่อกรรมการ                   บริษัทฯ         บริษัทย่อย              

                                               ไทย-คามิ   โกลด์สตาร์   ท็อป

  นายเควิน หว่อง คิงชุง              X                                  

  นายอัง วี กี                      /                                  

  นายรัชฎา กฤษดาธานนท์             /                                  

  นาย ตัน ชี เคียง,จอห์น             /             /         /          /

  นางสิรอักษร ศิริสรรพ์               /                                  

  นายชู ชิน เต็ก                    /                                  

  นางเยียว คา เตียง                /                                  

  นายพิสิษฐ์ วิไลวงษ์                 //            /         /          /

  นายสุริยันต์ สัตตวัฒนานนท์            /                                  

  นางสุมาลี โชคดีอนันต์               /                                  

  นายประสิทธิ์ ชินประเสริฐ            /                                  

  นางสุดา วิศรุตพิชญ์                 /                                  

  นายมานัส สิทธิโชคธรรม                           /         /          /
  ------------------------------ ------------- --------- ---------- ---------

หมายเหตุ X = ประธานกรรมการ // = กรรมการบริหาร / = กรรมการ

 ประวัติผู้บริหารและผู้อำนาจควบคุม

มีคุณสมบัติครบถ้วนตามข้อ 17 แห่งประกาศว่าด้วยการขออนุญาตเสนอขายหุ้น
ซ. โครงสร้างเงินทุน

หลักทรัพย์ของบริษัทฯ

ปัจจุบันบริษัทฯ มีทุนจดทะเบียนและทุนชำระแล้วทั้งสิ้น 2,200 ล้านบาท
โดยแบ่งออกเป็นหุ้นสามัญจำนวน 220 ล้านหุ้น มูลค่าหุ้นละ 10 บาท

ผู้ถือหุ้นของบริษัทฯ

ผู้ถือหุ้นใหญ่ 10 รายแรก ของบริษัท ณ วันที่ 31 ธันวาคม 2545 สามารถแสดงได้ดังนี้

  ชื่อ จำนวนหุ้นที่ถือ %

1. บริษัท เคปเปล แลนด์ จำกัด 100,000,000 45.45

2. บริษัท ศูนย์รับฝากหลักทรัพย์ (ประเทศไทย) จำกัด 32,900,007 14.95

3. บริษัท อุทยาน ธานี จำกัด 18,063,846 8.21

4. บริษัท นาวา ทรานสปอร์ต ชิบปิ้ง จำกัด 11,000,000 5.00

5. บริษัท ออนไทม์ เทเลโฟน เซอร์วิส จำกัด 10,560,000 4.80

6. นาง นพรัตน์ บุญนาค 8,250,000 3.75

7. Thailand Securities Depository Co., Ltd for Depositors 7,799,500 3.55

8. นาง ลลนา โรจนไพบูลย์ 7,340,000 3.34

9. นาง จารุณี อมาตยกุล 6,070,000 2.99

10. บริษัท โนว่า เฮ้าส์ จำกัด 6,000,000 2.73

นโยบายการจ่ายเงินปันผล

ภายใต้การอนุมัติของที่ประชุมผู้ถือหุ้น บริษัทฯ และบริษัทย่อย
มีนโยบายในการจ่ายเงินปันผลให้แก่ผู้ถือหุ้นในอัตราไม่เกินร้อยละ 50 ของกำไรสุทธิ
ส่วนที่ 1

ข้อมูลสรุป

บริษัท เคปเปล ไทย พร็อพเพอร์ตี้ จำกัด (มหาชน) (“เคปเปล ไทย พร็อพเพอร์ตี้”)
ประกอบธุรกิจพัฒนาอสังหาริมทรัพย์ มีทุนจดทะเบียนและทุนชำระแล้วทั้งสิ้น 2,200 ล้านบาท
แบ่งออกเป็นหุ้นสามัญจำนวน 220 ล้านหุ้น มูลค่าหุ้นละ 10 บาท

ในเดือนมีนาคม 2543 บริษัท เคปเปล แลนด์ จำกัด บริษัทจดทะเบียนในตลาดหลักทรัพย์สิงคโปร์
และเป็นหนึ่งในบริษัทพัฒนาอสังหาริมทรัพย์ที่ใหญ่ที่สุดในประเทศสิงคโปร์
รวมทั้งเป็นผู้มีชื่อเสียงในการเป็นบริษัทพัฒนาอสังหาริมทรัพย์ในภูมิภาค
ได้เข้ามาเป็นผู้ถือหุ้นรายใหญ่ของของเคปเปล ไทย พร็อพเพอร์ตี้ โดยมีอัตราส่วนการถือหุ้นร้อยละ
45.45

บริษัทฯ ได้เปลี่ยนชื่อเป็น บริษัท เคปเปล ไทย พร็อพเพอร์ตี้ จำกัด (มหาชน) มีผลตั้งแต่วันที่ 18
กรกฎาคม 2545

จากการที่ประสบความสำเร็จในการปรับโครงสร้างหนี้ในปี 2543
และการจำหน่ายทรัพย์สินที่ไม่ก่อให้เกิดรายได้และทรัพย์สินที่ไม่ใช่ทรัพย์สินหลักในปี 2544
รวมทั้งการขายกรรมสิทธิ์ห้องชุดในอาคารชุดสุขาภิบาล 3 แมนชั่นอย่างต่อเนื่อง ทำให้เคปเปล ไทย
พร็อพเพอร์ตี้ สามารถดำเนินธุรกิจหลักของบริษัทฯ และแสวงหาโอกาสในการเจริญเติบโตใหม่ ๆ
ได้

เงินที่ได้รับจากการจำหน่ายทรัพย์สินได้นำไปใช้ในการซื้อที่ดิน
เพื่อพัฒนาเป็นโครงการบ้านเพื่อการพักอาศัย คือ

-   ที่ดินขนาด 51-1-83 ไร่ บริเวณถนนศรีนครินทร์ สำหรับพัฒนาเป็นบ้านเดี่ยวจำนวน 190
    หน่วย

-   ที่ดินขนาด 49-3-99 ไร่ บริเวณถนนศรีนครินทร์ (ติดต่อกับแปลงแรก)
    สำหรับพัฒนาเป็นบ้านเดี่ยวจำนวน 170 หน่วย และ

-   ที่ดินขนาด 78-1-21 ไร่ บริเวณถนนวัชรพล สำหรับพัฒนาเป็นบ้านเดี่ยวจำนวน 280 หน่วย

ในปี 2545 เคปเปล ไทย พร็อพเพอร์ตี้ ได้จำหน่ายหุ้นจำนวน 39% ในบริษัท ท็อป พร็อพเพอร์ตี้
จำกัด ซึ่งเป็นบริษัทย่อยของบริษัทฯ ให้กับบริษัท แฮมเชียร์ จำกัด หนึ่งในบริษัทย่อยของบริษัท
เคปเปล แลนด์ จำกัด

บริษัทฯ
มีความพร้อมที่จะสามารถดำเนินการตามกลยุทธ์ในการแสวงหาโอกาสในการพัฒนาอสังหาริมทรัพย์โดยเฉพาะบ้านเดี่ยว
ฝ่ายจัดการยังได้แสวงหาโอกาสในการเจริญเติบโตใหม่ที่จะเพิ่มคุณค่าให้กับผู้ถือหุ้น

วิสัยทัศน์ของเคปเปล ไทย พร็อพเพอร์ตี้ คือ
จะเป็นบริษัทพัฒนาอสังหาริมทรัพย์ระดับดีเยี่ยมของประเทศไทยในการพัฒนาอสังหาริมทรัพย์ที่เปี่ยมคุณค่า
และสร้างผลตอบแทนสูงให้แก่ผู้ถือหุ้น

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)